wickkiey/tamil-wikipedia-chunked huggingface dataset:
# நேபாள அரசு

## வரலாறு

1768ல் ஷா வம்ச மன்னர் பிரிதிவி நாராயணன் ஷா, ஒன்றுபட்ட நேபாள இராச்சியத்தை நிறுவினார்.  
பின்னர் மன்னர் கீர்வான் யுத்த விக்ரம் ஷா ஆட்சிக் காலத்தில் மன்னருக்கு ஆலோசனை வழங்க **மூல்-கஜி** எனும் பதவிப் பெயரில் பிரதம அமைச்சர் பதவி உருவாக்கப்பட்டது.  
நேபாள மன்னர் ராணா பகதூர் ஷா 1806ல் **முக்தியார்** எனும் பிரதம அமைச்சர் பதவியை உருவாக்கினார். நாட்டின் அன்றாட நிர்வாகத்தின் தலைமை அலுவலராக முக்தியார் செயல்பட்டார்.  
15 செப்டம்பர் 1846 முதல் ராணா வம்சத்தின் ஜங் பகதூர் ராணா, நேபாள மன்னர்களை கைப்பாவை பொம்மை அரசர்களாகக் கொண்டு, அவரது வழித்தோன்றல்கள், நேபாள பிரதம அமைச்சர்களாக 1951 முடிய பதவி வகித்தனர்.
# நேபாள அரசு

## வரலாறு

### ராணா வம்ச பரம்பரை பிரதம அமைச்சர்களுக்குப் பின்

- 1951 முதல் 1960 வரை நேபாள முடியாட்சிக்குட்பட்ட பிரதம அமைச்சர்கள் நாட்டின் நிர்வாகத்தை மேற்கொண்டனர்.
- 1960 முதல் 1990 முடிய நேபாள தேசியப் பஞ்சாயத்து ஆட்சி முறையில் பிரதம அமைச்சர்கள் செயல்பட்டனர்.
- 1990 முதல் 2008 முடிய முடியாட்சிக்கு உட்பட்ட அரசியல் அமைப்புச் சட்டத்தின் கீழ் பிரதம அமைச்சர்கள் செயல்பட்டனர்.
- 2008 முதல் நேபாளத்தில் மன்னராட்சி முறை நீக்கப்பட்டு, நேபாள ஜனநாயக கூட்டாட்சிக் குடியரசு நிறுவப்பட்டது. நேபாளத்தின் முதல் குடியரசுத் தலைவராக ராம் பரன் யாதவ் மற்றும் முதல் பிரதம அமைச்சராக கிரிஜா பிரசாத் கொய்ராலாவும் நாடாளுமன்றத்தால் தேர்ந்தெடுக்கப்பட்டனர்.
# நேபாள அரசு

## நேபாள அரசின் தலைவர்கள்

- குடியரசுத் தலைவர்: வித்யா தேவி பண்டாரி
- துணை குடியரசுத் தலைவர்: நந்த கிசோர் பூன்
# நேபாள அரசு

## நிர்வாகத் தலைவர்கள்

- பிரதம அமைச்சர் : கட்க பிரசாத் சர்மா ஒளி
- தலைமை அரசுச் செயலாளர் : லோக் தர்சன் ரெக்மி
- துறைகளின் அரசுச் செயலாளர்கள்
# நேபாள அரசு

## நாடாளுமன்ற அவைத் தலைவர்கள்

- பிரதிநிதிகள் சபையின் சபாநாயகர்: கிருஷ்ண பகதூர் மகாரா
- நேபாள தேசிய சபையின் தலைவர்
# நேபாள அரசு

## நீதித் துறை

- நேபாள உச்ச நீதிமன்றத்தின் தலைமை நீதியரசர்: தீபக் ராஜ் ஜோஷி (தற்காலிகம்)
# நேபாள அரசு

## நேபாள அமைச்சரவை

| அமைச்சகம் | அமைச்சர் | பதவியேற்ற நாள் |  |
| --- | --- | --- | --- |
| பிரதம அமைச்சர் | கட்க பிரசாத் சர்மா ஒளி | 15 பிப்ரவரி 2018 |  |
| உள்துறை | ராம் பகதூர் தாபா | 26 பிப்ரவரி 2018 |  |
| நிதித்துறை | யுவ ராஜ் கட்டிவாடா | 26 பிப்ரவரி 2018 |  |
| வெளியுறவுத் துறை | பிரதீப் குமார் குவாலி | 16 மார்ச் 2018 |  |
| பாதுகாப்புத் துறை | ஈஸ்வர் பொக்ரேல் | 26 பிப்ரவரி 2018 |  |
| கூட்டாட்சி விவகாரம் மற்றும் பொது நிர்வாகத் துறை | லால் பாபு பண்டிட் | 16 மார்ச் 2018 |  |
| கல்வித் துறை | கிரிராஜ் மணி பொக்ரேல் | 16 மார்ச் 2018 |  |
| உட்கட்டமைப்பு மற்றும் போக்குவரத்துத் துறை | ரகுவீர மகாசேத் | 16 மார்ச் 2018 |  |
| காடுகள் மற்றும் சூற்றுச்சூழல் துறை | சக்தி பசனேத் | 16 மார்ச் 2018 |  |
| தொழில், வணிகம் மற்றும் விநியோகத் துறை | மாத்திரிக பிரசாத் யாதவ் | 26 பிப்ரவரி 2018 |  |
| பண்பாடு, சுற்றுலா மற்றும் உள்நாட்டு விமான போக்குவரத்துத் துறை | ரவீந்திர பிரசாத் அதிகாரி | 16 மார்ச் 2018 |  |
| தகவல் மற்றும் செய்தித் தொடர்புத் துறை |  |  |  |
| வேளாண்மை, நிலநிர்வாகம் மற்றும் கூட்டுறவு அமைச்சகம் | சக்கரபாணி கனால் | 16 March 2018 |  |
| தொழிலாளர் நலன் மற்றும் வேலைவாய்ப்பு அமைச்சகம் | கோகர்ண பிஸ்தா | 16 மார்ச் 2018 |  |
| நகர வளர்ச்சி அமைச்சகம் |  |  |  |
| சட்டம், நீதி, நாடாளுமன்ற விவகார அமைச்சகம் | செர் பகதூர் தமாங் | 16 மார்ச் 2018 |  |
| நீர் ஆதாரங்கள் மற்றும் ஆற்றல் திறன் அமைச்சகம் | பர்சமன் பூன் | 16 மார்ச் 2018 |  |
| மகளிர் மற்றும் குழந்தைகள் நலம் மற்றும் சமூக பாதுகாப்பு அமைச்சகம் | தம் மாயா தாபா | 15 பிப்ரவரி 2018 |  |
| சுகாதாரம் மற்றும் மக்கள்தொகை அமைச்சகம் |  |  |  |
| நீர் விநியோக அமைச்சகம் | வீணா மகர் | 16 மார்ச் 2018 |  |
| இளைஞர் மற்றும் விளையாட்டு அமைச்சகம் | ஜெகத் பகதூர் விஸ்வகர்மா | 16 மார்ச் 2018 | } |
# நேபாள அரசு

## அரசியலமைப்புச் சட்டத்தின் அமைப்புகள்

| பதவிப் பெயர் | தற்போதைய தலைவர் |  |  |
| --- | --- | --- | --- |
| அதிகார துஷ்பிரயோக விசாரணை ஆணையம் | தலைமை ஆணையாளர் | நவீன் குமார் கிமிரே |  |
| அரசு தலைமை வழக்கறிஞர் | அட்டர்னி ஜெனரல் | அக்னி கரோல் |  |
| அரசு தலைமை தணிக்கையாளர் | ஆடிட்டர் ஜெனரல் | தங்க மணி சர்மா |  |
| தேர்தல் ஆனையம் | தலைமை தேர்தல் ஆணையாளர் | அயோத்தி பிரசாத் யாதவ் |  |
| பணியாளர் தேர்வு ஆணையம் | தலைவர் | உமேஷ் மைனாலி |  |
| தேசிய மனித உரிமை ஆணையம் | தலைவர் | அனுப் ராஜ் சர்மா | } |
# நேபாள அரசு

## நேபாள பாதுகாப்புத் துறைகள்

| பதவிப் பெயர் | தற்போதைய நபர் |  |  |
| --- | --- | --- | --- |
| - | இராணுவம் | தலைமைப் படைத் தலைவர் | ஜெனரல். இராஜேந்திர சேத்திரி |
| காவல் துறை | இன்ஸ்பெக்டர் ஜெனரல் | பிரகாஷ ஆர்யால் |  |
| காவல்துறை ஆயுதப்படை | இன்ஸ்பெக்டர் ஜெனரல் | சிங்க பகதூர் சிரேஸ்தா |  |
| தேசிய புலனாய்வுத் துறை | இன்ஸ்பெக்டர் ஜெனரல் | திலீப் ராஜ் ரெக்மி | } |
# நேபாள அரசு

## இதனையும் காண்க

- நேபாள ஜனநாயக கூட்டாட்சிக் குடியரசு
- நேபாள குடியரசுத் தலைவர்
- நேபாள பிரதம அமைச்சர்கள்
- நேபாள மன்னர்கள்
- நேபாள இராச்சியம்
# ரங்கஸ்தலம்

**ரங்கஸ்தலம்** (***Rangasthalam *** (*English: lit. Stage*) என்பது ஒரு இந்திய தெலுங்கு காலகட்ட அதிரடி நாடகத் திரைப்படம் ஆகும். இதை சுகுமார் இயக்கியுள்ளார். படத்தை யூ. நவீன், வி. ரவிசங்கர் மற்றும் சி. வி. மோகன் ஆகியோர் மைத்ரி மூவி மேக்கர்ஸ் என்ற பதாகையின்கீழ் தயாரித்துள்ளனர். இப்படத்தில் நடிகர் ராம் சரண், சமந்தா ருத் பிரபு ஆகியோர் முதன்மைப் பாத்திரங்களிலும் ஆதி, ஜெகபதி பாபு, பிரகாஷ் ராஜ் ஆகியோர் பிற பாத்திரங்களில் நடித்துள்ளனர். படத்திற்கான இசையை தேவி ஸ்ரீ பிரசாத் அமைத்துள்ளார். இந்த படமானது அதிகாரப்பூர்வமாக பெப்ரவரி மாதம் சிரஞ்சீவியால் அதிகாரப்பூர்வமாக தொடங்கப்பட்டது. அதன் படப்பிடிப்பு 2017 ஏப்ரல் முதல் தொடங்கியது. 2018 மார்ச்சில் உலகளாவிய அளவில் இந்த திரைப்படம் வெளியிடப்பட்டது.
# ரங்கஸ்தலம்

## கதை

ஆந்திரத்தில் ரங்கஸ்தலம் என்ற விவசாய கிராமத்தில் கதை நடக்கிறது. அங்கே தனது டீசல் மோட்டாரைக் கொண்டு விவசாய நிலத்துக்குத் தண்ணீர் இறைத்துக்கொடுப்பதை ஒரு தொழிலாகச் செய்கிறார் சிட்டிபாபு (ராம் சரண்). அவருக்கு சரிவரக் காதுகேளாது என்பதால் கிராமத்து மக்கள் இவரை ‘சவுண்ட் இன்ஜினீயர்’ என்று பாசத்துடன் அழைக்கிறார்கள். இவர், அதே கிராமத்தைச் சேர்ந்த ராமலட்சுமியை (சமந்தா) கண்டதும் காதல்கொள்கிறார்.  
சிட்டியின் சகோதரர் குமார் பாபு (ஆதி) துபாயிலிருந்து திருப்புகிறார். அவர் ஊருக்கு நல்லது செய்ய வேண்டும் என்று நினைக்கும் படித்த இளைஞர். அந்தக் கிராமத்தின் ஊராட்சி மன்றத் தேர்தலில் யாரையும் போட்டியிட விடாமல் தந்திரமாகத் தன்னையே அன்னபோஸ்ட்டாக தேர்ந்தெடுக்கச் செய்து 30 வருடங்களாகத் தலைவர் பதவியில் ஒட்டிக்கொண்டிருக்கிறார் பனீந்திர பூபதி (ஜெகபதிபாபு). மேலும் கிராமக் கூட்டுறவு சங்கக் கடன் என்ற போர்வையிலும் கந்துவட்டி கொடுத்தும் விவசாயிகளை மறைமுகமாக உறிஞ்சிக்கொண்டிருக்கிறார். இதை அறிந்துகொள்ளும் குமார் பாபு, கிராமவாசிகள் கடனிலிருந்து விடுபட உண்மையை உணர்த்தி அவர்களைப் பஞ்சாயத்து தலைவருக்கு எதிராகத் திருப்புகிறார். இதற்கிடையில் சிட்டிபாபு தன் காதலி மகாலட்சுமிக்கு கூட்டுறவுக் கடன் வாங்கித் தர முயலும் விவகாரத்தில் வில்லனின் ஆட்களுடன் ஏற்படும் உரசல் மோதலாகி சிறைக்குச் செல்கிறார்.  
தம்பி சிறைக்குச் செல்ல காரணமாக இருந்த ஜெகபதிக்கு எதிராக பஞ்சாயத்துத் தேர்தலில் போட்டியிடும் குமார் பாபு, பிராகாஷ்ராஜ் உதவியுடன் வெல்கிறார். ஆனால் குமார் பாபு கொல்லப்படுகிறார். சகோதரன் சாவுக்குக் காரணமான வில்லனை சிட்டிமாபு எப்படி பழிவாங்குகிறார் என்பதுவே கதை.
# ரங்கஸ்தலம்

## பாத்திரங்கள்

- ராம் சரண் (சிட்டிபாபு)
- சமந்தா ருத் பிரபு (ரமலட்சுமி)
- பேபி அண்ணி (சிட்டிபாபுவின் தங்கை)
- ஜெகபதி பாபு (ரங்கஸ்தலம் ஊராட்சித் தலைவரான பனீந்திர பூபதி)
- ஆதி (சிட்டிபாபுவின் அண்ணன், குமார் பாபு)
- அனசுயா பரத்வாஜ் (ரங்கம்மா)
- பிரகாஷ் ராஜ் (தக்ஷின் மூர்த்தி, உள்ளூர் ச.ம.உ)
- மகேஷ் அச்சந்தா (சிட்டிபாபுவின் நெருங்கிய உதவியாளர்)
- நரேஷ் (சிட்டிபாபுவின் தந்தை, கோடீஸவர ராவ்)
- ரோகினா (சிட்டிபாபுவின் தாய்)
- பிரம்மாஜி (பிடிஓ தேர்தல் குழு)
- பூஜிதா பொன்னதா (குமார் பாபுமீது காதல் கொண்ட பத்மா)
- ராஜேஷ் திவாகர் (கூட்டுறவு சங்கச் செயலாளர்)
- கீதுப் ஸ்ரீனு (ஒரு விவசாயி)
- சீஷு (விவசாயி)
- பூஜா ஹெக்டே (கௌரவ வேடம்)
- ராஜீவ் கனகாலா (ரங்கமாவின் கணவராக கௌரவ வேடம்)
- பத்மஜா (தக்ஷிமா மூர்த்தியின் மனைவி)
# அஃகுப்பெயர்

மொழி நூலில் உள்ள சொற்களின் சுருக்க வடிவம்]]  
**அஃகுப்பெயர்** அல்லது **சுருக்கக் குறியீடு** அல்லது **சுருக்கம்** (**abbreviation**) (இலத்தீன் மொழியில் *brevis* என்தபதற்கு *short* எனப்பொருள் ஆகும்.) சுருக்கக் குறியீடு என்பது, ஒரு சொல் அல்லது ஒரு சொற்றொடரின் சுருக்கப்பட்ட வடிவம் ஆகும்.ஆங்கில மொழியில் சுருக்கக் குறியீடுகள் அதிகம் பயன்படுத்தப்படுகிறது.  
தமிழில் சுருக்கக் குறியீடுகள் குறைவாகவே பயன்பாட்டில் உள்ளது. தமிழில் **எடுத்துக்காட்டு** என்பதற்கு **எ.கா** என்ற சுருக்கக் குறியீடு பயன்படுத்தப்படுகிறது.  
பொதுவாக சில தமிழ் மொழி நூல்களில், சொற்களும் அதற்குரிய சுருக்கக் குறியீடுகளும், நூலின் துவக்கத்தில் அல்லது முடிவில் வழங்கியிருப்பர். இதனை முதலில் படித்து, மனதில் இருத்தி நூலைப் படித்தால், நூலில் உள்ள சுருக்கக் குறியீடுகளின் பொருளை எளிதாக உணர்ந்து கொள்ள முடியும்.
# அஃகுப்பெயர்

## ஆங்கில மொழியில் சுருக்கக் குறியீடுகள்

ஆங்கில மொழியில் ஒரு சொல்லின் அல்லது சொற்றொடரின் சுருக்கக் குறியீடு பலமுறைகளில் வகுப்பர். ஒரு சொல்லின் முதல் எழுத்தையும், இறுதி எழுத்து அல்லது நடு எழுத்துக்களைக் கொண்டு சுருக்கக் குறியீடுகளை உருவாக்குவர்.
| எடுத்துக்காட்டு | வகை | சுருக்க வடிவம் | ஆதாரம் |  |
| --- | --- | --- | --- | --- |
| Doctor | சுருக்கம் | Dr | D——r |  |
| Professor | சுருக்கக் குறியீடு | Prof. | Prof... |  |
| Reverend | சுருக்கக் குறியீடு | Rev. | Rev... |  |
| Reverend | சுருக்கம் | Revd | Rev——d |  |
| Right Honourable | சுருக்கக் குறியீடு & சுருக்கம் | Rt Hon. | R——t Hon... | } |
# அஃகுப்பெயர்

## பயன்கள்

அன்றாடம் அடிக்கடிப் பயன்படுத்தும் ஆங்கில மொழியின் சொற்கள் அல்லது சொற்றொடர்களுக்குரிய சுருக்கக் குறியீடுகள் பயன்படுத்துவதால் படிக்கும் நேரமும், நூலில் இடமும் குறைகிறது.
# அஃகுப்பெயர்

## வரலாறு

நவீன ஆங்கில மொழி வளர்ச்சியின் போது, கிபி 15 - 17ம் நூற்றாண்டுகளில் சுருக்கக் குறியீடுகள் தோன்றியது.
# பிரேக்கிங் இன் (2018 திரைப்படம்)

**பிரேக்கிங் இன்** (***Breaking In***) 2018 ஆண்டு வெளியாக இருக்கும் அமேரிக்க மயிர் கூச்சசெரியும் திரைப்படம். இதை ஜேம்ஸ் மெக்டெய்க் இயக்கியுள்ளார். படத்தில் முதன்மைப் பாத்திரத்தில் கேப்ரியல் யூனியன் நடித்ததுள்ளார். படத்தை வில்லே பாக்கர், ஜேம்ஸ் லோபஸ், கிரெய்க் பெர்ரி மற்றும் ஷீலா டெய்லருடன் இணைந்து யூனியன் தயாரித்து உள்ளனர்.
# பிரேக்கிங் இன் (2018 திரைப்படம்)

## கதை

பதின்ம வயது குழந்தைகளின் தாயான காப்ரியல், தன் தந்தையின் மறைவை அடுத்து அவரது சொத்துகள் குவிந்திருக்கும் வனாந்தர வீட்டுக்கு வருகிறார். வெளியாட்கள் எளிதில் ஊடுருவ முடியாத நவீனப் பாதுகாப்பு அம்சங்கள் நிறைந்த அந்த வீட்டில் அம்மாவும் குழந்தைகளும் உற்சாகமாகப் புழங்கத் தொடங்குகின்றனர். அப்போது காப்ரியலின் தந்தை பதுக்கி வைத்திருக்கும் பணக்குவியலை அபகரிக்க கொடூரக் குற்றவாளிகள் நால்வர் நள்ளிரவில் அந்த வீட்டை சுற்றி வளைக்கிறார்கள்.  
திட்டமிட்டு வீட்டினுள் ஊடுருவும் கொள்ளையர்கள், காப்ரியலின் குழந்தைகளைப் பணயமாக்கி பணக் கொள்ளையில் முன்னேறுகிறார்கள். எதிர்பாராதவிதமாக வீட்டுக்கு வெளியே மாட்டிக்கொள்ளும் காப்ரியல் தன் குழந்தைகளை மீட்கத் துணிகிறார். தன்னாலான புத்தியையும் சக்தியையும் திரட்டி, வீட்டின் நவீன பாதுகாப்பு அம்சங்களைத் தகர்த்து உள்ளே நுழைவதுடன், கொள்ளையர்களையும் நேருக்கு நேர் எதிர்கொள்கிறார்.
# பிரேக்கிங் இன் (2018 திரைப்படம்)

## தயாரிப்பு

பிரேக்கிங் இன் முதன்மையான ஒளிப்படப் பிடிப்பு 2017 சூலையில் லாஸ் ஏஞ்சலஸ் மற்றும் மாலிபு, கலிபோர்னியாவில் தொடங்கியது.  
யுனிவர்சல் ஸ்டுடியோஸ் படத்தின் அதிகாரப்பூர்வ முன்னோட்டத்தை 2018 சனவரி 11 அன்று வெளியிட்டது.
# ஆகத்து மாதத்தின் ஒளி

**ஆகத்து மாதத்தின் ஒளி** (*Light in August)* என்ற புதினம் 1932 ஆம் ஆண்டில் தென் அமெரிக்க எழுத்தாளர் **வில்லியம் பால்க்னரால்** எழுதப்பட்டது. இது தென் கோதிக் மற்றும் நவீன இலக்கிய வகையைச் சார்ந்தது.
# ஆகத்து மாதத்தின் ஒளி

## கதைச்சுருக்கம்

கதைக்களம் எழுத்தாளரின் சமகாலத்தில் (இரு உலகப்போர்களின் இடைப்பட்ட காலம்) நடப்பதாக எழுதப்பட்டுள்ளது. ஐக்கிய அமெரிக்காவின் மிசிசிப்பி மாநிலத்தில் அமைந்துள்ள ஒரு கற்பனை கவுன்ட்டியான ஜோகனாபேடாபா கவுண்டியில் உள்ள ஜெபர்சன் என்னும் இடத்திற்கு வெவ்வேறு நேரங்களில் வந்துசேரும் இரண்டு அந்நியர்களை மையமாக கொண்டு இந்தப் புதினம் எழுதப்பட்டுள்ளது. இந்தக் கற்பனை கவுண்டி, மிசிசிப்பி மாநிலத்தில் உள்ள கதாசிரியர் பால்க்னரின் வீடு அமைந்திருக்கும் லபாஃயட் கவுண்டியை அடிப்படையாக கொண்டு அமைக்கபட்டுள்ளது.  
கதையின் அமைப்பு முதலில் அலபாமா மாநிலத்திலிருந்து வந்து, தனது பிறக்கவிருக்கும் குழந்தையின் தந்தையைத் தேடும் ஒரு இளம் கர்ப்பிணி வெள்ளைப் பெண்மணியான லேனா கிரோவ் மீது மையப்படுத்திச் செல்கிறது. பின்னர் கதையின் மையம் மெதுவாக ஜோ கிறித்துமஸ் என்ற கதைமாந்தரின் வாழ்வை ஆராய்வதாகச் செல்கிறது. ஜோ கிறித்துமஸ் ஜெபர்சனில் குடியேறியவர். வெள்ளை நிறத்தவர், ஆனால் அவர் தான் கருப்பு வம்சாவளியைக் கொண்டிருப்பதாக இரகசியமாக நம்புகிறார். இதன் பின் கதைக்களம், கிறித்துமசின் ஆரம்ப கால வாழ்க்கையை விவரிக்கும் தொடர்ச்சியான பின்நிகழ்வுகள் வருவதாக அமைந்திருக்கும். அதன் பிறகு மீண்டும் முக்கிய கதைகளமான இளம் வெள்ளைப் பெண் லேனாவின் இன்னும் பிறக்காத குழந்தைக்கு தந்தையான லூகாஸ் புர்ச்சிலைச் சுற்றி வருகிறது.  
லேனா கர்ப்பமானார் என்று தெரிந்தவுடன் லூகாஸ் ஜெபர்சன்னிற்குத் தப்பி ஓடி வந்துவிடுகிறார். மேலும் தனது பெயரையும் மாற்றிக் கொள்கிறார். கிறித்துமஸ் மற்றும் புர்ச்சில் வசிக்கும் இடத்தின் சொந்தகாரராக இருந்த ஒரு பெண்மணி ஜோனா பர்டன். இவர் வடகிழக்கு அமெரிக்க (நியூ இங்கிலாந்து) அடிமை ஒழிப்பு கோட்பாடு சார்ந்தவர் என்பதால் ஜெபர்சன் வாசிகளால் வெறுக்கப்பட்டார். இந்தப் பெண்மணி தற்போது படுகொலை செய்யப்பட்டுவிட்டார். கொலை நடந்த இடத்தில் புர்ச் இருந்ததால் அவர் கைது செய்யப்பட்டு சிறையில் அடைக்கப்பட்டார். ஆனால் அந்தப் பெண்மணிக்கும் கிறித்துமசுக்கும் ஒரு மறைமுக காதல் இருந்ததாகவும், அவன் ஒருபகுதி கருப்பினத்தவன் என்றும், கிறித்துமஸ் தான் கொலைகாரர் என்று புர்ச் கூறுகிறார். மேலும் சிறையில் இருந்து விடுதலை பெறக் காத்துக்கொண்டிருக்கிறார். இதேவேலையில் லீனாவிற்கு மைரான் பன்ச் என்பவர் உதவி செய்கிறார். பன்ச் ஒரு கூச்ச சுபாவம் உள்ள இன்னும் திருமணமாகாத இளைஞர். மேலும் இவர் லீனா மீது காதல் வயப்படுகிறார். பன்ச் சமுதாயத்திலிருந்து ஒதுக்கப்பட்ட ஏமாற்றப்பட்டவரான கெய்ல் ஹைட்டோவரிடமிருந்து உதவி எதிர்பார்க்கிறார். இவரிடம் லீனா குழந்தை பெற்றெடுக்கவும் மற்றும் கிறித்துமசைப் பாதுகாக்க உதவும் படி கேட்கிறார். ஆனால் இரண்டாவதற்கு ஹைட்டோவர் உதவ மறுத்து விடுகிறார். சிறிது காலத்திற்குப் பின் கிறிஸ்துமஸ் தனது வீட்டுக்குத் தப்பித்துச் சென்ற பின்னர் ஒரு அரசுக் காவலாளரால் சுட்டுக் கொல்லப்படுகிறார். புர்ச் பரிசு இல்லாமல் நகரத்தை விட்டுச் செல்கிறார். வழிபோக்கர் ஒருவர் தான் சாலையில் சந்தித்த, கைகுழந்தையுடனிருந்த பெண் மற்றும் அக்குழந்தைக்குத் தந்தையல்லாத நபர் ஆகிய இருவரும் அக்குழந்தையின் தந்தையைத் தேடிக்கொண்டிருந்ததாகவும், தான் அவர்களிருந்து இக்கதையைக் கேட்டறிந்ததாகவும் தன் மனைவியிடம் கூறுவதாகக் கதை முடிகிறது.
# ஆகத்து மாதத்தின் ஒளி

## பாணி மற்றும் கட்டமைப்பு

, இங்கு தான் *ஆகத்து மாதத்தின் ஒளி* புதினம் எழுதினார்.]]
இந்தப் புதினtத்தின், இயல்பானதன்மை, வன்முறை நிறைந்த கதையம்சம் மற்றும் கடந்தகால பேய்கள் பற்றிய விஷயங்கள் ஆகியவற்றால், இது தென் கோதிக் புதினமாக வகைப்படுத்தப் படுகிறது. பால்க்னரின் சமகாலத்து எழுத்தாளர்களான கார்சோன் மெக்கல்லர்ஸ் மற்றும் ஃபிளானரி ஓ'கோனோர் மற்றும் ட்ரூமன் கேபோட்டின் ஆகியோர் இந்த தெற்கு கோதிக் வகையில் சிறந்த படைப்புகளைக் கொடுத்துள்ளனர். தென் கோதிக் வகையான வரைபட பாணியை பால்க்னர் பயன்படுத்துவதை, அதாவது பால்க்னர் தனது புதினத்தில் பாழடைந்த தோட்டம், மர்மம் மற்றும் திகில் ஆகியன போன்றவற்றைப் பயன்படுத்துவதை, "கடந்தகாலத்துடன் பிணைக்கப்பட்ட உறவின் மீதான நவீனக் கூற்றுரையாகவும்". உண்மையான அடையாளத்தை நிர்ணயிக்கும் சாத்தியமற்றதகாவும் டையன் ராபர்ட்ஸ் மற்றும் டேவிட் ஆர். ஜாராவே போன்ற விமர்சகர்கள் கருதுகின்றனர்.
# புனித காளை

காளை, யானை மற்றும் காண்டாமிருகம் உருவம் பொறித்த முத்திரைகள், கிமு 2500 - 1900]]
சிற்பம், மைசூர்]]  
யின் தலை, அனதோலியன் பண்பாட்டு அருங்காட்சியகம், அங்காரா]]  
கிபி 18 அல்லது 19ம் நூற்றாண்டில் காளையின் திமிளை கட்டிப்பிடித்து அடக்கி, இளைஞர்கள் தங்கள் வெற்றியைப் பறைச்சாற்றுவர்]]  
**புனித காளை** வழிபாடு பண்டைய பண்டைய அண்மை கிழக்கு நாடுகளில் புகழ் பெற்று விளங்கியது. மேற்குலகின் விவிலியம் நூலில், யூதர்கள் தங்கத்தால் வடித்த புனிதக் காளைச் சிலையைப் போற்றி வழிபட்ட செய்திகள் குறித்துள்ளது. சினாய் தீபகற்பத்தில் பெரிய அளவில் யூத மக்கள் தங்கத்திலான புனிதக் காளைச் சிலையை வழிபட்டனர். யூதர்களின் இச்செயலை இறைத்தூதர் மோசே மறுத்ததுடன், புனிதக் காளைச் சிலையை உடைத்துப் போட்டார்.  
இந்தியத் துணைகண்டத்தின், சிந்து சமவெளி நாகரீக காலத்தில் மக்கள் காளையை வழிப்பட்ட செய்தி, அங்கு அகழ்வாராய்ச்சியின் போது கிடைத்த காளை முத்திரைகள் மூலம் தெரியவருகிறது.
# புனித காளை

## இந்து சமயத்தில்

இந்து சமயத்தில் புனித காளையானது நந்தி தேவராகப் போற்றப்படுகிறது. மேலும் காளை சிவ பெருமானின் வாகனமாகவும், கயிலையின் காவல் தெய்வாகவும் உள்ளது. அனைத்து சிவன் கோயில்களில் புனித காளை அமர்ந்த நிலையில் காட்சியளிக்கிறது. சைவ சமயத்தில் காளையானது சிவகணங்களின் தலைவராக அறியப்படுகிறார்.  
சிவபெருமானுக்கு நடைபெறும் பிரதோச பூஜையின் போது காளைக்கும் சேர்த்து பூஜை நடத்தப்படுகிறது.  
ராசி மண்டலத்தில் ரிசபம் எனும் காளை விண்மீன் கூட்டம், இரண்டாமிடத்தில் உள்ளது.
# புனித காளை

## பண்டைய காலத்தில்

### மெசபடோமியா

பண்டைய சுமேரியா நாகரீகத்தில் வளைந்த கொம்புகள் கொண்ட காளையைச் சந்திரனாக மக்கள் வழிபட்டனர்.
# புனித காளை

## பண்டைய காலத்தில்

### எகிப்து

எகிப்தில் காளையை அப்பீஸ் தேவனுடனும், பின்னர் ஒசைரிஸ் தேவனுடனும் ஒப்பிட்டு வணங்கப்பட்டது. காளை எகிப்திய பூசாரிகளின் தெய்வமாக குறிக்கப்பட்டது.
# புனித காளை

## பண்டைய காலத்தில்

### கிரீட்

கிரீட் தீவுகளின் மின்னோனியன் நாகரீக காலத்தில் காளைகள் மையப் பங்கு வகித்தது. புனித காளைகளின் தலைகள் மற்றும் கொம்புகள் அரன்மனை முகப்புகளில் பொருத்தப்பட்டிருந்தது.
# புனித காளை

## பண்டைய காலத்தில்

### பாரசீகம்

தற்கால ஈரான் எனப்படும் பாரசீகத்தின் சமயமான சரத்துஸ்திர சாத்திரங்களில் பசு மற்றும் காளை வழிபாடுகள் குறித்துள்ளது.
# புனித காளை

## பண்டைய காலத்தில்

### தெற்காசியா

சிந்து சமவெளி பண்பாட்டுக் காலத்தில் காளை முத்திரைகள் கிடைத்துள்ளது.  
இந்து தொன்மவியலில் நந்தி எனும் காளை சிவ கனங்களின் தலைவராக அறியப்படுகிறார்.
# புனித காளை

## பண்டைய காலத்தில்

### சைப்பரஸ்

சைப்பிரஸ் தீவுகளில் சமயச் சடங்களின் போது பூசாரிகள் சுடுமண்னால் செய்யப்பட்ட காளையின் தலையை முகமுடியாக அணிந்தனர். புதிய கற்காலத்திய காளைக் கொம்புகளின் கற்சிற்பங்கள் சைப்ரஸ் நாட்டில் கண்டெடுக்கப்பட்டுள்ளது.
# புனித காளை

## பண்டைய காலத்தில்

### உரோமைப் பேரரசு

கி பி 2 முதல் 4ஆம் நூற்றாண்டு வரை உரோமைப் பேரரசில் குடிமக்கள், பேரரசின் நன்மைக்காக புனிதக் காளைகளை வணங்கி பலியிடப்பட்டனர். காளை, நேத்தோ எனும் கடவுளருக்கு புனிதமாக இருந்தது என்றும், அக்கடவுளரைக் கவரும் வகையில் காளை பலியிடப்பட்டது என மாக்ரோபியஸ் எனும் தொல்லியல் அறிஞர் பட்டியலிட்டுள்ளார்.
# புனித காளை

## அடிக்குறிப்புகள்

- Burkert, Walter, *Greek Religion,* 1985
- Campbell, Joseph *Occidental Mythology* "2.The Consort of the Bull", 1964.
- Hawkes, Jacquetta; Woolley, Leonard: *Prehistory and the Beginnings of Civilization*, v. 1 (NY, Harper & Row, 1963)
- Vieyra, Maurice: *Hittite Art, 2300-750 B.C.* (London, A. Tiranti, 1955)
- Jeremy B. Rutter, *The Three Phases of the Taurobolium*, Phoenix (1968).
- Heinrich Schliemann, "Troy and its Remains" (NY, Arno Press, 1976) pp.&nbsp;113–114.
# அன்னத்தியாகி

**அன்னத்தியாகி** என்பது அன்னம் (உணவு) அளித்தவனுக்கு செழியன் என்னும் பாண்டிய மன்னன் வழங்கிய ஒரு பட்டம். கொங்கு மண்டல சதகம் நூலிலுள்ள ஒரு பாடல் இதனைத் தெரிவிக்கிறது,  
முளசை என்னும் ஊரில் பரிவேலன் என்பவன் வாழ்ந்துவந்தான்.
குடிக்க நீர் இல்லாமல் இருக்கும் பஞ்ச காலத்தில், கன்னித்துறைப் பாண்டியன் என்பானின் படைகள் எல்லாவற்றிற்கும் இந்தப் பரிவேலன் உணவு அளித்தான்.
அதனால் அந்தச் செழியன் அவனுக்கு அன்னத்தியாகி என்னும் பாராட்டு விருது அளித்தான்.
இந்த அன்னத் தியாகி வாழ்ந்த இடம் கொங்குமண்டலத்தில் உள்ளது.
# அன்னத்தியாகி

## பாடல்

<poem>பன்னப்படா தருந்தப் புனல் அற்றிடோர் பஞ்சமுற்றும்
கன்னித் துறைப் பாண்டியன் படைக்கெல்லாம் களித்தமுதிட்ட
அன்னத்தியாகி யென அச்செழியன் அழைக்க உயர்
வன்னப் பரிவேன் முளசையும் சூழ் கொங்கு மண்டலமே. </poem>
# அன்னத்தியாகி

## தொடர்புள்ள ஆவணம்

;முளசையார் மெய்க்கீர்த்தி  
தென்னவன் படைக்குச் செழிப்புறு வரையில்  
அன்னம் அளித்த அன்னத் தியாகி
# சுமார்ட்ஷீட்

**சுமார்ட்ஷீட்** (*Smartsheet*) என்பது சேவையாக மென்பொருள் முறையில் சுமார்ட்ஷீட் இன்க் என்ற நிறுவனம் மூலம் உருவாக்கப்பட்ட மற்றும் சந்தைப்படுத்தப்படும் கூட்டு மற்றும் பணி நிர்வாகத்திற்கான மென்பொருள் பயன்பாட்டு தொகுப்பாகும். இந்த மென்பொருள் பணிகளை ஒதுக்க, திட்ட முன்னேற்றத்தை கண்காணிக்க, காலெண்டர்களை நிர்வகிக்க, ஆவணங்களைப் பகிர மற்றும் பிற வேலைகளை நிர்வகிக்கப் பயன்படுத்தப்படுகிறது. இது ஒரு விரிதாள் போன்ற பயனர் முகப்பு கொண்டுள்ளது. 2016-ஆம் ஆண்டில், ஸ்மார்ட்ஷீட் 85,000 நிறுவனங்களில் 10 மில்லியன் மக்களால் பயன்படுத்தப்படுகிறது.
# 2018 காவிரி ஆற்று நீருக்கான போராட்டங்கள்

**2018 காவிரி ஆற்று நீருக்கான போராட்டங்கள்** (2018 Tamil Nadu protests for Kaveri water sharing) என்பது காவிரி ஆற்று நீர்ப் பிணக்கு குறித்தான இந்திய உச்ச நீதிமன்றத்தின் தீர்ப்பினையடுத்து, தமிழகத்தில் நடந்துவரும் போராட்டங்களைக் குறிக்கும். இத்தீர்ப்பை, அந்நீதிமன்றம் இந்திய மாநிலங்களுக்கு வழங்கியது. குறிப்பாக தமிழகத்திற்கும், கருநாடகத்திற்கும் இடையில் நிலவும் ஆற்று நீர் பிணக்குகளை தீர்க்கும் பொருட்டு வழங்கியது. இந்திய உச்சநீதி மன்ற தீர்ப்பின் படி, காவிரி நதி நீர் மேலாண்மை ஆணையம் உடனடியாக அமைக்காமல் நடுவண் அரசு தள்ளிப்போடுதலால் தோன்றியது ஆகும். இந்த வாரியம் அமைந்தால், மேற்கூறப்பட்ட இரு இந்திய மாநிலங்களுக்கும் சமமான ஆற்று நீர் பகிர்வானது, அந்த இரு மாநிலங்களுக்கு இடையில் பிணக்கு இல்லாமல் நடைபெறுவதற்கான, இறுதியான இந்திய அரசு செயல் முறையாக கருதப்படுவதால், இம்மேலாண்மை வாரியம் அமைப்பதில் உள்ள காலதாமதத்தைத் தமிழ்நாட்டினர் எதிர்க்கின்றனர்.
# 2018 காவிரி ஆற்று நீருக்கான போராட்டங்கள்

## காவிரி நீர் பங்கீட்டுப் பிணக்கு

காவிரி ஆற்று நீர் பங்கீட்டு பிணக்கில் நான்கு இந்திய மாநிலங்கள் தொடர்ப்புடையன என்றாலும், முக்கிய காரணிகளாக இருக்கும் மாநிலங்கள், தமிழ்நாடும், கர்நாடகமும் தான் . இப்பிணக்கு 114 வருடங்களாக இருப்பதை, நாம் நினைவில் கொள்ள வேண்டும். இந்திய விடுதலைக்குப் பிறகு, இதற்கு முன் 27 ஆண்டுகளாக இந்திய உச்ச நீதி மன்றமும், 17 வருடங்கள் காவிரி நடுவர் நீதி மன்றமும், இதுவரை 528 அமர்வுகளின் இரு மாநில அறிவியலாளர்களும், உழவர்களும் தங்களது முறையான எண்ணங்களை வெளியிட்டு இருந்தும், இவை குறித்த பொறியியலாளர்கள் விசாரணை அறிக்கைகளும், எந்தவித நிலையான அமைதிப் போக்கினையும் உருவாக்கவில்லை என்பது வரலாறு ஆகும்.
# 2018 காவிரி ஆற்று நீருக்கான போராட்டங்கள்

## இந்திய உச்சநீதி மன்றமும், போராட்ட பின்னணியும்

காவிரி ஆற்றுநீர்ப் பிரச்சினையில் தனது இறுதித் தீர்ப்பினை பிப்ரவரி 12 அன்று இந்திய உச்ச நீதிமன்றம் வழங்கியது. 6 வார காலத்தில் 'வரையறுக்கப்பட்ட திட்டம்' (Scheme) ஒன்றினை இந்திய ஒன்றிய அரசு நிர்மாணிக்க வேண்டும் என உத்தரவு இட்டது. 6 வார காலம் என்பது மார்ச் 29 அன்று முடிவடைந்த நிலையில், இது குறித்தான எவ்வித அறிவிப்பும் , இந்திய ஒன்றிய அரசிடமிருந்து வரவில்லை. இதனைத் தொடர்ந்து, தமிழகத்தில் போராட்டங்கள் உருவெடுத்தன.
# 2018 காவிரி ஆற்று நீருக்கான போராட்டங்கள்

## போராட்டங்களின் காலக்கோடு

### மார்ச்சு, 2018

#### மார்ச்சு 30 - மார்ச்சு 31

- மார்ச்சு 30 - காவிரி மேலாண்மை வாரியம் அமைக்க வலியுறுத்தி ஒரு நாள் முழு அடைப்பினை தமிழகத்தில் கடைப்பிடிக்க வேண்டுமென 'காவிரி உரிமை பாதுகாப்பு கூட்டமைப்பு' தீர்மானம் இயற்றியது. விவசாயச் சங்கங்கள் பலவற்றை உள்ளடக்கியது இவ்வமைப்பாகும்.
- மார்ச்சு 31 - தீர்ப்பினை செயல்படுத்த 3 மாத கால நீட்டிப்புக் கோரி ஒன்றிய அரசு உச்ச நீதிமன்றத்தில் மனுதாக்கல் செய்தது. கர்நாடக மாநிலத்தில் தேர்தல் வரவிருப்பதால், இந்நேரத்தில் திட்டம் பற்றி அறிவிப்பது சட்ட ஒழுங்குப் பிரச்சினையை ஏற்படுத்தும் என்றும் மனுவில் தெரிவிக்கப்பட்டிருந்தது. நீதிமன்றத்தின் ஆணையை நிறைவேற்றாது ஒன்றிய அரசு அவமதித்துவிட்டதாக தமிழக அரசு உச்ச நீதிமன்றத்தில் மனு தாக்கல் செய்தது.
# 2018 காவிரி ஆற்று நீருக்கான போராட்டங்கள்

## போராட்டங்களின் காலக்கோடு

### ஏப்ரல், 2018

#### ஏப்ரல் 1 - ஏப்ரல் 7

- ஏப்ரல் 1 - மக்கள் ஒன்றுகூடி போராட்டம் தொடங்கிவிடுவார்களோ எனும் அச்சத்தில் ஏறத்தாழ 1,000 காவல்துறையினர் சென்னைக் கடற்கரைப் பகுதியில் பணியில் ஈடுபடுத்தப்பட்டனர். மெரினா, பெசண்ட் நகர் கடற்கரைகள் மக்களின் பயன்பாட்டிற்கு மறுக்கப்பட்டன.
- ஏப்ரல் 2 - காவிரி மேலாண்மை வாரியத்தை அமைக்காத ஒன்றிய அரசு குறித்தான கவனத்தைக் கொண்டுவரும் வகையில் மனுக்களை உச்ச நீதிமன்றத்திற்கு அனுப்ப வேண்டுமென விவசாயச் சங்கங்கள் கோரிக்கை வைத்தன.
- ஏப்ரல் 3 - ஆளும் அதிமுக கட்சியினர், ஒரு நாள் உண்ணாவிரதப் போராட்டம் மேற்கொண்டனர். முதல்வர், துணை முதல்வர் உள்ளிட்டோர் சென்னையில் நடந்த நிகழ்ச்சியில் கலந்துகொண்டனர். சென்னை கோயம்பேடு வணிக வளாகம் மூடப்பட்டது.
- ஏப்ரல் 4 - திருநெல்வேலியில் கட்சிகளின் சார்பாக எதிர்ப்புப் போராட்டங்கள் நடந்தன.
- ஏப்ரல் 5 - திமுக உள்ளிட்ட தமிழக எதிர்க்கட்சிகள் விடுத்திருந்த 'மாநிலம் தழுவிய முழு அடைப்பு' காலை முதல் மாலை வரை கடைப்பிடிக்கப்பட்டது.
- ஏப்ரல் 6 - தமிழ் மாநில காங்கிரசின் தலைவர் ஜி. கே. வாசனுடன் அக்கட்சி உறுப்பினர்கள், விவசாய சங்கப் பிரதிநிதிகள் உள்ளிட்டோர் திருச்சியில் உண்ணாவிரதம் இருந்தனர்.
- ஏப்ரல் 7 -
# 2018 காவிரி ஆற்று நீருக்கான போராட்டங்கள்

## போராட்டங்களின் காலக்கோடு

### ஏப்ரல் 8 - 14

- ஏப்ரல் 8 -
- ஏப்ரல் 9 -
- ஏப்ரல் 10 - தமிழ்நாடு எண்மருவி ஊடக சங்கத்தினர் ஆர்ப்பாட்டம் நடத்தினர்.
- ஏப்ரல் 11 - பாமக தலைமையில் ரயில் மறியல் போராட்டம் மற்றும் 'மாநிலம் தழுவிய முழு அடைப்பு' காலை முதல் மாலை வரை கடைப்பிடிக்கப்பட்டது.
# 2018 காவிரி ஆற்று நீருக்கான போராட்டங்கள்

## போராட்டங்களின் காலக்கோடு

### காவிரி உரிமை மீட்புப் பயணம்

- ஏப்ரல் 7 - திமுகவும் அதன் தோழமைக் கட்சிகளும் திமுகவின் செயல் தலைவர் ஸ்டாலின் தலைமையில் காவிரி உரிமை மீட்புப் பயணத்தை திருச்சி மாவட்டம் முக்கொம்பிலிருந்து துவக்கினர்.
# 2018 காவிரி ஆற்று நீருக்கான போராட்டங்கள்

## போராட்டங்களின் காலக்கோடு

### ஐபிஎல் கிரிக்கெட் போட்டிகளுக்கு எதிர்ப்பு

ஐபிஎல் போட்டிகளை சென்னையில் நடத்துவதற்கு எதிர்ப்பு தெரிவித்து ஏப்ரல் 10 அன்று காலை முதல் போராட்டங்கள் நடந்தன. சென்னை சேப்பாக்கம் கிரிக்கெட் விளையாட்டரங்கத்திற்கு வெளியிலும், அரங்கத்தினுள் போட்டியின் நடுவிலும் போராட்டத்தில் ஈடுபட்டவர்கள் கைது செய்யப்பட்டனர்.
# 2018 காவிரி ஆற்று நீருக்கான போராட்டங்கள்

## மே, 2018 நிகழ்வுகள்

காவிரி ஆற்று நீர் சச்சரவில், தமிழ்நாடு அரசாங்கம் தொடர்ந்துள்ள நீதிமன்ற அவமதிப்பு வழக்கு (CONTEMPT PETITION (CIVIL) NO. 898 OF 2018 IN CIVIL APPEAL NO. 2453 OF 2007) தொடர்ந்துள்ளது.அதில் காவிரி வரைவு திட்ட அறிக்கையை மத்திய நீர்வளத்துறை செயலாளர் யு.பி.சிங் தாக்கல் செய்துள்ளார். அத்தாக்கலை, இந்திய உச்ச நீதிமன்றம் ஏற்றுக் கொண்டு, ஏற்கனவே அளித்தத் திட்டத்தை மாற்றி அமைத்தது. அதன்படி முதலில் காவிரி நீர் மேலாண்மை ஆணையம், அமைய உள்ள விவரத்தினைக் காண்போம்.
# 2018 காவிரி ஆற்று நீருக்கான போராட்டங்கள்

## மே, 2018 நிகழ்வுகள்

### இம்மேலாண்மை வாரியத்தின் அமைப்பு

- தீர்ப்பாயத்தின் இறுதித் தீர்ப்பும், 16 பிப்ரவரி 2018 தேதியிட்ட உச்ச நீதிமன்ற உத்தரவின் மூலம் திருத்தப்பட்ட உத்தரவுகளை நிறைவேற்றுவதற்குத் தேவையான எல்லாவற்றையும் செய்வதற்கு, இந்த ஆணையத்திற்கு முழு அதிகாரமளிக்கப்படும். மேலும், அவற்றை செய்ய கடமைப்பட்டிருக்க வேண்டும்.
1. காவிரி ஆற்று நீரின் சேமிப்பும், பகிர்வும், அதற்கான ஒழுக்குமுறைளையும், கட்டுப்பாடுகளும் பேணுதல்.
1. ஒழுங்குமுறைக் குழுவின் உதவியுடன் நீர்த்தேக்கங்களின் செயல்பாட்டு மேற்பார்வை மற்றும் நீர் வெளியீடுகளை ஒழுங்குபடுத்துதலும் ஆகும்.
1. கர்நாடகா, தமிழகத்தின் பொதுவான எல்லையில் அமைந்திருக்கும் மாநிலங்களுக்கிடையேயான சந்திப்பு புள்ளி, தற்போது அறியப்பட்டுள்ள இடமான பிலிகுண்டுலு அளவுமானி (gauge)யையும், வெளியீட்டு நிலையமும்(discharge station) வெளியீட்டை ஒழுங்குபடுத்துதல் வேண்டும்
- இந்த ஆணையத்தின் மொத்த செலவில் 40 சதவீதம் கர்நாடகமும், 40%தமிழ்நாடும், 15% அளவு கேரளமும், 5 சதவீதம் புதுச்சேரியும் ஏற்றுக் கொள்ளப்ட வேண்டும் என்கிறது. இக்கூற்றும் பின்னால் சச்சரவுகளை உருவாக்கும் என கருதப்படுகிறது.
# 2018 காவிரி ஆற்று நீருக்கான போராட்டங்கள்

## மே, 2018 நிகழ்வுகள்

### அந்நீர் மேலாண்மை வாரியத்தின் முக்கிய கூறுகள்

- அவ்வாரியம் நிலையானதொரு நிறுவனமாக, ஒரேஅமைப்பாக இருக்க வேண்டும். இந்த ஆணையம் வழக்குத் தொடரவும், ஆணையத்தின் மீது வழக்குத் தொடரவும் இயலும்.
- ஆணையத்தின் உறுப்பினர்களாக,
1. தலைமைப் பொறியாளர் ஒருவர் இரு மாநிலங்களின் தேவைகளையும் தெளிவுற அறிந்தவராக இருக்க வேண்டும். நீர்பாசனங்களுக்கான கட்டுமான அறிவும், பரந்த அனுபவமும் கொண்ட அவர் சிறந்த பராமரிப்பு பொறியாளராக இருக்க வேண்டும். மேலும், இந்திய அரசின் கூடுதல் செயலாளர் பணிக்கு இணையான திறன் மிக்க இந்திய ஆட்சிப் பணி அலுவலராக இருக்க வேண்டும். இவரது பதவிக்காலம் 65 வயது வரை அல்லது ஐந்தாண்டுகள் இரண்டில் எது முன்னமோ அதனை கணக்கில் எடுத்துக் கொள்ள வேண்டும்.
1. மேலும், இரண்டு முழுநேர உறுப்பினர்கள் நடுவண் அரசால் நிலையானப் பணியாளாக அமைக்க வேண்டும்.
1. அவற்றில் ஒரு உறுப்பினர், நீர் ஆதாரங்கள் - மத்திய நீர் பொறியியல் சேவைகள் பணியிலிருந்து (Central Water Engineering Services) தலைமை பொறியாளர் பதவிக்கு, கீழ் பணியாதவராக இருக்க வேண்டும்.
1. மற்றொரு உறுப்பினர், வேளாண் மற்றும் விவசாய அமைச்சகத்தின் ஆணையாளர் பதவிக்கு சமமானவராக இருக்க வேண்டும்.
1. இவர்களுடன், இரண்டு பகுதி நேர உறுப்பினர்களும் நியமிக்கப்பட வேண்டும். நீர்வள ஆதாரங்கள், நதி வளர்ச்சி, கங்கா புனரமைப்பும், வேளாண் மற்றும் விவசாய அமைச்சு ஆகியவற்றின் பரிந்துரையின் பேரில் கூடுதல் செயலர் பதவிக்கு குறையாத நடுவண் அரசின் பிரதிநிதிகளாக இருக்க வேண்டும்.
1. :கருத்து வேறுபாடுகள் கொண்ட மாநிலங்களிலிருந்து, நான்கு பகுதி நேர உறுப்பினர்கள் இடம் பெற வேண்டும். அந்த நான்கு உறுப்பினர்களும் முறையே கேரளம், கர்நாடகம், தமிழ்நாடு, புதுச்சேரி ஆகிய மாநிலங்களில் இருந்து அமர்த்தப்பட வேண்டும்.
1. ஆணையத்தில் ஒரேயொரு செயலாளர் இருப்பார். அவர் நடுவண் அரசின் நீர் பொறியியல் சேவைகள் பணி தலைமை பொறியாளர் பதவிக்கு குறையாதவராக இருப்பார். அவரது பதவிக்காலம், மூன்று முதல் 5 ஆண்டுகள் காலம் ஆகும். இருப்பினும், இவர் நீடிக்கக்கூடிய நடுவண் அரசால் நியமிக்கப்படக்கூடிய ஒரு பொறியாளர் ஆவார். இத்தகைய செயலாளருக்கு வாக்களிக்கும் உரிமைகள் கிடையாது.
1. குறைநிறைவெண்ணும், வாக்களித்தலுக்கும் (Quorum and Voting) ஆறு உறுப்பினர்கள் இருப்பர். ஒரு குறைநிறைவெண்ணை உருவாக்க வேண்டும். மேலும், அன்றாட செயல்களைத் தவிர, ஆணையத்தின் செயல்பாடுகளுக்கு பெரும்பான்மையின் ஒருமித்த அனுமதி தேவை. அனைத்து. உறுப்பினர்களும், சமமான அதிகாரங்களைக் கொண்டிருக்க வேண்டும்.
1. குறைநிறைவெண்ணுக்காக, ஓட்டெடுப்பை தள்ளி வைக்கும் சூழ்நிலையில், அடுத்த கூட்டம் மூன்று நாட்களுக்குள் கூட்டலாம், அந்த கூட்டத்திற்கு, குறைநிறைவெண் அவசியமில்லை என்ற விதி செயற்படும்.
# 2018 காவிரி ஆற்று நீருக்கான போராட்டங்கள்

## மே, 2018 நிகழ்வுகள்

### கர்நாடக அரசின் நிலைப்பாடு

இ்ந்த புதிய திட்டத்தினை, கர்நாடக அரசு ஏற்றுக் கொண்டுள்ளது. நடுவண் அரசாங்கமான மதசார்ப்புள்ள பா. ஜ. க. ஆட்சியைப் கைப்பற்ற வில்லை. மதசார்ப்பு அற்ற அரசியல் கட்சிகளின் கூட்டணி, கர்நாடக அரசைக் கைப்பற்றி உள்ளதும், இப்புதிய போக்குக்குக் காரணமாகும்.
# கே மாறிலி வடிப்பிகள்

**k மாறிலி வடிப்பிகள்** *(Constant k filters)* அல்லது **k-வகை வடிப்பிகள்** *(k-type filters)* என்பன படிம மறிப்பு முறையில் வடிவமைக்கப்பட்ட மின்னனியல் வடிப்பிகள் ஆகும். இவை இம்முறையில் உருவாக்கப்படும் முதன்முதலில் வடிவாமைத்த எளிய வடிப்பிகள் ஆகும். இவை ஏணி வடிவ வலையமைப்பு முடக்க அல்லது செயலறு வகை உறுப்புகளால் ஆகிய ஏணி வடிவப் பிரிவுகளைக் கொண்டவை. வரலாற்றியலாக, இவையே முதலில் உருவாக்கப்பட்ட கருத்தியலான வடிப்பியை அணுக்கமாக வடிவமைக்கப்பட்ட வடிப்பிவகை ஆகும். போதுமான பிரிவுகளைக் கொண்டு, இதில் அலைவெண் துலங்கல் குறிப்பிட்ட வரம்பில் அமையுமாறு வடிவமைக்கப்பட்டது. என்றாலும், இவை ஒப்புமை வகையின என்பதால் இக்கால வடிவமைப்புகளில் பயன்படுத்தப்படுவதில்லை. இக்கால வலைத் தொகுப்பு வடிகட்டிகள் வடிப்பியின் துலங்கலை முன்கணிப்பது கூடுதலான துல்லியத்தோடு அமைவதால் இவை காலாவதி ஆகிவிட்டன.
# கே மாறிலி வடிப்பிகள்

## வரலாறு

k மாறிலி வடிப்பிகளை ஜார்ஜ் கேம்பல் புதிதாகப் புனைந்தார். இவர் இதை 19922 இல் வெளியிட்டார். இவர் இவற்றை முன்பே கண்டுபிடித்திருக்க வேண்டும். ஏனெனில், அமெரிக்கத் தொலைபேசி குழுமத்தில் இருந்த இவரது ஒருசாலைப் பணியாளராகிய ஆட்டோ சோபெல், இதேவேளையில் இவற்றின் மேம்படுத்திய வடிவமைப்பை உருவாக்கிக் கொன்உள்ளார். கேம்பெலின் வடிப்பிகள் முன்பு பயனில் இருந்த எளிய ஓருறுப்பு மின்னனியல் வடிப்பிகளைவிட உயர்ந்தவை. கேம்பெல் இவற்றை அலை வடிப்பிகள் என அழைத்தார். ஆனால், அலை வடிப்பிகள் எனும் சொல் பின்னர் அலைகளைத் தம்மூடே கடத்தும் வடிப்பிகளுக்குப் பயன்படலானது.பிறகு பல புதிய அலை வடிப்பி வடிவங்கள் வடிவமைக்கப்பட்டன; இவற்றில் முந்தியது சோபலின் m கொணர்வு வடிப்பியாகும். இவர் தான் தன் வடிப்பிகளை வேறுபடுத்த, கேம்பெலின் வடிப்பிகளைக் கே மாறிலி வடிப்பிகள் எனப் பெயர் இட்டார்.  
அக்கால RL சுற்றமைப்புகளையும் மற்ற எளிய வடிப்பிகளையும் விட கேம்பெல் வடிப்பிகளின் பெரிய மேம்பாடு. இவற்றைத் தேவைப்படும் அளவுள்ள நிறுத்தப் பட்டை நீக்கலுக்கும் கடத்தல் பட்டைக்கும் நிறுத்தப் பட்டைக்கும் இடையில் அமையும் சரிவை எவ்வளவு செங்குத்தாக வேண்டுமானாலும் வடிவமைக்கலாம் என்பதே ஆகும். வடிப்பியின் தேவையான துலங்கல் பான்மையைப் பெற, வடிப்பி பிரிவுகளின் எண்ணிக்கையைக் கூட்ட வேண்டிது தான்.  
தொலைபேசியின் செலுத்த தொடரில் அமைந்த பல அலைவரிசைகளைத் தனித்துப் பிரிக்கவே கேம்பெல் இந்த வடிப்பிகளை உருவாக்கிப் பயன்படுத்தினார். ஆனாலும் இவை வேறு பல பயன்பாடுகளிலும் பயன்படலாயின. இவர் பயன்படுத்திய வடிவமைப்பு நுட்பங்கள் மேலும் மேம்படுத்தப்பட்டன.. என்றாலும், கே மாறிலியைப் பயன்படுத்திய கேம்பெலின் ஏணி வடிவ வடிப்பிகள் புது வடிவமைப்புகளிலும் இன்றும் செபிசெப் வடிப்பிகளில் பயனில் உள்ளது. கேம்பெல் தாழ்கடப்பு, உயர்கடப்பு, பட்டைக் கடப்பு, பட்டைக் கடப்பு, பட்டைத் தடுப்பு, பலபட்டையமைந்தவகை கே மாறிலி வடிப்புகளின் வடிவமைப்புகளை உருவாக்கித் தந்தார்.
# கே மாறிலி வடிப்பிகள்

## கலைச்சொற்கள்

இந்தக் கட்டுரையின் சில மறிப்பு சார்ந்த சொற்களும் பிரிவு சார்ந்த சொற்களும் கீழே அமைந்த விளக்கப்படத்தில் பயன்படுத்தப்பட்டு உள்ளன.படிமக் கோட்பாடு வடிப்பிக்கான அளவுகளை இருதுறை வலைகளின் வரம்பற்ற ஓடியிணைப்பு வழியாக வரையறுக்கிறது. இப்போது நாம் விவாதிக்கும் வடிப்பிகளைப் பொறுத்தவரையில், வரம்பற்ற L பிரிவுகளின் ஏணிக் கட்டமைப்பு வலை வழியாக வரையறுக்கிறது. இங்கு, L என்பது வடிப்பியின் வலைப்பிரிவு வடிவத்தைக் குறிப்பிடிகிறதே ஒழிய தூண்டம் L ஐக் குறிப்பிடாது. மின்னனியல் வடிப்பி கட்டமைப்பில் இது வடிப்பியின்"L" வடிவத்தை, அதாவது தலைக்கீழ் "L" வடிவத்தைக் குறிப்பிடும்.
# கே மாறிலி வடிப்பிகள்

## கொணர்வு

### படிம மறிப்பு

மேலும் காண்க,படிம மறிப்பு, கொணர்வு  
பிரிவின் படிம மறிப்புகள் கீழே தரப்பட்டுள்ளன  
:<math>{Z_\mathrm{iT}}^2=Z^2 + k^2</math>  
:<math>\frac{1}^2}={Y_\mathrm{i\Pi}}^2=Y^2 + \frac{1}{k^2}</math>
# கே மாறிலி வடிப்பிகள்

## கொணர்வு

### செலுத்த அளபுருக்கள்

of a constant k prototype low-pass filter for a single half-section showing attenuation in nepers and phase change in radians.]]
# லட்சுமி பிரியா சந்திரமெளலி

**லட்சுமி பிரியா சந்திரமெளலி (Lakshmi Priyaa Chandramouli)** என்பவர் தமிழ்த் திரைப்பட மற்றும் தொலைக்காட்சி நாடகத் தொடர் நடிகை ஆவார். இவர் சென்னையில் உள்ள ஸ்கூல் ஆஃப் சொசைட்டி வொர்க் (சமூக சேவை பள்ளி) எனும் கல்லூரியில் மனித வள மேலாண்மைப் பிரிவில் முதுகலைப் பட்டம் பெற்றார். தமிழகத் திரைப்படத்துறைக்கு வருவதற்கு முன்பாக **எவாம்** எனும் ஆங்கிலத் திரைப்பட நிறுவனத்தில் முழுநேர வேலையில் சேர்ந்தார்.மேலும் இவர் முன்னாள் தேசிய பெண்கள் துடுப்பாட்ட அணி வீரர் ஆவார். தேசிய அளவில் நடைபெற்ற வட்டு விளையாட்டுப் போட்டிகளில் வெற்றி பெற்றுள்ளார்.
# லட்சுமி பிரியா சந்திரமெளலி

## ஆரம்ப கால வாழ்க்கை

லட்சுமி பிரியா சந்திரமெளலி தமிழ்க் குடும்பத்தில் பிறந்தார். இவர் சென்னை சமூகவேலைப் பள்ளி எனும் கல்லூரியில் மனித வள மேலாண்மைப்<nowiki/>பிரிவில்முதுகலைப் பட்டம் பெற்ற பிறகு மனித வள மேலாளராகப் பணிபுரிந்தார். கைலாசம் பாலசந்தரின் இயக்கத்தில் ஒரு தொலைக்காட்சி நாடகத் தொடரில் நடித்தார். அதன்பிறகு தர்மயுத்தம் தொலைக்காட்சி நாடகத் தொடரில் நடிப்பதற்கான நேர்கானலில் கலந்து கொண்டார். பின்பு முழுநேரமாக தொலைக்காட்சியில் நடிப்பது என முடிவு செய்து வேலையில் இருந்து விலகினார். பல வேடங்களில் நடிப்பதற்கான வாய்ப்பைத் தேடினார். பின் சாரதா எனும் கதாப்பாத்திரத்திற்குத் தேர்வானார். மேலும் இதில் சண்டைக் காட்சிகளிலும் நடித்துள்ளார். இந்தத் திரைப்படத்தில் நடித்ததற்காக நேர்மறையான விமர்சனங்களைப் பெற்றார். இதில் தன்னுடைய கதாப்பாத்திரம் சிறப்பாக அமைக்கப்பட்டுள்ளதாகவும் , உணர்ச்சிப்பூர்வமானதாகவும் அதேசமயம் வலிமையான பெண் கதாப்பாத்திரமாகவும் உள்ளதாகத் தெரிவித்தார். சிபி வலைத்தளம் , லட்சுமிப்பிரியா இந்தக் கதாப்பாத்திரத்தில் சிறப்பாக நடித்துள்ளார் எனத் தெரிவித்தது. மேலும் இவர் நயன்தாரா மற்றும் ஆரி (நடிகர்) நடித்த மாயா திரைப்படத்திலும் நடித்துள்ளார்.  
2017 ஆம் ஆண்டுகளில் பல தமிழ் குறும்படங்களில் நடித்துள்ளார். குறிப்பாக லட்சுமி குறும்படத்தின் மூலம் மிகவும் பிரபலமானார். இந்தக் குறும்படத்திற்கு கலவையான விமர்சனங்கள் கிடைத்தன.
# நிறம் மாறாத பூக்கள் (தொலைக்காட்சித் தொடர்)

**நிறம் மாறாத பூக்கள்** என்பது ஜீ தமிழ் தொலைக்காட்சியில் அக்டோபர் 9, 2017 முதல் பிப்ரவரி 21, 2020 ஆம் ஆண்டு வரை திங்கள் முதல் வெள்ளி வரை பகல் 1:30 மணிக்கு ஒளிபரப்பாகி, 593 அத்தியாயங்களுடன் நிறைவு பெற்ற காதல் பின்னணியை கொண்ட தொலைக்காட்சி நாடகத் தொடர் ஆகும்.  
இந்த தொடரை ம. இனியன் தினேஷ், ப.நிரவி பாண்டியன் மற்றும் தனுஷ் ஆகியோர் இயக்க முரளி, நிஷிமா, அஷ்மிதா, முஹம்மட் அஸீம், தீபா ஜெயன் போன்ற பலர் நடித்துள்ளார்கள். இந்த தொடரை பிரபல சின்னத்திரை நடிகை நீலிமா ராணி என்பவர் தயாரித்துள்ளார்.
# நிறம் மாறாத பூக்கள் (தொலைக்காட்சித் தொடர்)

## கதைச்சுருக்கம்

ராம் மற்றும் வெண்மதி சிறுவயது நண்பர்களாக இருக்கும் போது இருவரும் காதலித்தனர், ஒரு விபத்தில் ராம் பழைய நினைவுகளை மறந்து போகும் நிலைக்குத் தள்ளப்படுகிறார். அதே நிலையில் சென்னைக்கு வருகின்றார், சில வருடம் கழிந்து ராம் கீர்த்தி எனும் பெண்ணை காதலிக்கிறார். தனது இளம் வயது காதலனை தேடி சென்னைக்கு வரும் வெண்மதி மறுபடியும் ராமை சந்திக்கிறாள். ஒரு இக்கட்டான சூழ்நிலையில் ராம் வெண்மதியை திருமணம் செய்கின்றான். இந்த விடயம் கீர்த்திக்கு தெரியவர இவர்களின் மூவரின் வாழ்க்கையில் என்ன நடக்கும் என்பது தான் கதை.
# நிறம் மாறாத பூக்கள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- முரளி (2017-2020) → முஹம்மட் அஸீம் (2020) - ராம்
- நிஷிமா - கீர்த்தி
- அஷ்மிதா (பகுதி:1-49) → விஷ்ணுபிரியா (பகுதி:50) → தீபா ஜெயன் - வெண்மதி ராம்
# நிறம் மாறாத பூக்கள் (தொலைக்காட்சித் தொடர்)

## நடிகர்கள்

### துணை கதாபாத்திரம்

- அரவிந்த் → நவீன் விக்டர் - அன்பு
- தக்ஷாயினி - ராமின் தாய்
- கீதாஞ்சலி - ஜோதி
- ஸ்வப்னா
- தரிஷ் - சதிஷ்
- ரவி
- டேவிட்
- ராஜ்
- நேஹா
# நிறம் மாறாத பூக்கள் (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | 1வது ஜீ தமிழ் குடும்பம் விருதுகள் | மிகவும் நம்பிக்கைக்குரிய நடிகை | நிஷிமா |  |
| விஷ்ணுப்பிரியா |  |  |  |  |
| மிகவும் நம்பிக்கைக்குரிய நடிகர் | முரளி | } |  |  |
# நிறம் மாறாத பூக்கள் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.
# தேவதையை கண்டேன்

**தேவதையை கண்டேன்** என்பது ஜீ தமிழ் தொலைகாட்சியில் அக்டோபர் 9, 2017 முதல் பிப்ரவரி 21, 2020 ஆம் ஆண்டு வரை திங்கள் முதல் சனி வரை பகல் 1 மணிக்கு ஒளிப்பரப்பாகி, 593 ஆத்தியாயங்களுடன் நிறைவு பெற்ற குடும்ப கதைக்களத்தை கொண்ட தொலைக்காட்சி நாடகத் தொடர் ஆகும். இந்த தொடரில் ஸ்ரீ குமார், ஈஸ்வர் ரகுநாதன், ஷாமிலி நாயர், கிருத்திகா லட்டு, மகாலட்சுமி, சுலக்சனா போன்ற பலர் நடித்துள்ளார்கள்.  
இந்த தொடரின் ஆரம்ப கதை ஜீ தெலுங்கு தொடரான 'ராம சீதெக்கடா' என்ற தெலுங்கு மொழி தொடரின் கதையை தழுவி எடுக்கப்பட்டது இயக்குநர் ரத்னம் வாசுதேவன் இயக்கியுள்ளார். அதன் பிறகு அத்தியாயம் 382 முதல் 593 வரை இயக்குநர் அப்துல்லா என்பவர் இயக்கியுள்ளார்.
# தேவதையை கண்டேன்

## நடிகர்கள்

### முதன்மை கதாபாத்திரம்

- ஸ்ரீ குமார்(பகுதி:1-225) → ஈஸ்வர் ரகுநாதன் (பகுதி: 226-593) - வாசுதேவன்
- ஷாமிலி நாயர் (பகுதி:1-373) → கிருத்திகா லட்டு (பகுதி: 374-593) - லட்சுமி / ஜானகி / நல்லம்மா
- மகாலட்சுமி - பவித்ரா
# தேவதையை கண்டேன்

## நடிகர்கள்

### துணைக் கதாபாத்திரம்

- ஷீலா → சுலக்சனா - மீனாட்சி
- ரிஷி - கேசவ்
- மானஸ் - ரகுராம்
- ரவிவர்மா -
- ரவி - வேலு
- சரண்யா - காவியா
- ஜெயா
- மணி
- விக்னேஸ்வரா
# தேவதையை கண்டேன்

## நடிகர்களின் தேர்வு

இந்த தொடரில் ஆரம்பத்தில் பிரபல சின்னத்திரை நடிகர் *ஸ்ரீ குமார்* என்பவர் வாசுதேவன் என்ற கதாபாத்திரத்திலும், இவரின் மனைவி கதாபாத்திரத்தில் நடிகை **ஷாமிலி நாயர்** என்பவர் லட்சுமி என்ற கதாபாத்திரத்திலும் நடித்தனர். இந்த தொடரில் ஏற்பட்ட கதையின் மாற்றத்தின் காரணமாக இருவரும் இந்த தொடரிலிருந்து விலகி இவர்களுக்கு பதிலாக அத்தியாயம் 226 முதல் ஈஸ்வர் என்பவர் வாசுதேவன் கதாபாத்திரத்திலும் பூவே பூச்சூடவா புகழ் **கிருத்திகா லட்டு** என்பவர் அத்தியாயம் 373 முதல் லட்சுமி மற்றும் நல்லம்மா கதாபாத்திரத்திலும் நடித்துள்ளார்கள். இவர்களுடன் எதிர்மறை கதாபாத்திரத்தில் நடிகை மகாலஷ்மி என்பவர் பவித்ரா கதாபாத்திரத்தில் நடித்துள்ளார்.
# தேவதையை கண்டேன்

## வேறு மொழிகளில் மறுதயாரிப்பு

- மலையாளம்
- இந்த தொடர் மலையாள மொழியில் *சுமங்கலி பாவ* என்ற பெயரில் மறு ஆக்கம் செய்யப்பட்டு ஜீ கேரளம் என்ற தொலைக்காட்ச்சியில் ஜூலை 1, 2019 முதல் வெள்ளி வரை இரவு 9:30 மாணிக்கு ஒளிபரப்பாகிறது.
# தேவதையை கண்டேன்

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | 1வது ஜீ தமிழ் குடும்பம் விருதுகள் | மிகவும் நம்பிக்கைக்குரிய நடிகை | ஷாமிலி நாயர் |  |
| சிறந்த மருமகள் |  |  |  |  |
| சிறந்த மாமியார் | சுலக்ஷ்ணா |  |  |  |
| சிறந்த வில்லி | மகாலட்சுமி |  |  |  |
# தேவதையை கண்டேன்

## பிரச்சனை

இந்த தொடரில் நடித்த ஈஸ்வர் மற்றும் மஹாலட்சுமி இருவரும் ஒருவரை ஒருவர் காதலித்ததாகவும் இதனால் ஈஸ்வர் தனது மனைவியிடம் விவாகரத்து கேட்டு அவரை தாக்கியதாகவும் இருவரின் மீது வழக்கு பதிவு செய்யப்பட்டுள்ளது. இதனால் சமூக தளத்தில் இவர்களின் பிரச்சனை பெரிதாக பேசப்பட்டது. இதன் காரணமாகவே இந்த தொடர் அவசர அவசரமாக முடிக்க நேரிட்டது என்பது குறிப்பிடத்தக்கது.
# இந்திய தகவல் தொழில்நுட்ப நிறுவனம் திருச்சி

**இந்திய தகவல் தொழில்நுட்பநிறுவனம் திருச்சி** (**IIITT**) மனிதவள மேம்பாட்டு அமைச்சகத்தினால்முன்மொழியப்பட்டஇலாபநோக்கமற்ற பொது-தனியார் கூட்டுறவு (பிபிபி) மாதிரியின் கீழ் அமைக்கப்பட்ட 20 ஐஐஐடிடிகளுல் ஒன்றாகும். IIITT ஒரு கல்வி மற்றும் ஆராய்ச்சி நிறுவனம் ஆகும். இது முழுமையாக இந்திய அரசு, தமிழ்நாடு அரசு மற்றும் தொழிலக பங்குதாரர்கள் இணைந்து செய்யப்படும் நிதிபங்களிப்பினால் இயங்குகிறது, இதன் பங்கு விகிதம் முறையே 50:35:15 ஆகும். தொழிலக பங்குதாரர்களாக தனியார் தொழில்நுட்ப கம்பெனிகளான டாடா கன்சல்டன்சி சர்வீசஸ் (டிசிஎஸ்), காக்னிசன்ட் டெக்னாலஜி சொல்யூஷன்ஸ் (சி. டி. எஸ்), இன்போசிஸ், ராம்கோ சிஸ்டம்ஸ், எல்காட், மற்றும் நவிடாஸ் (Take Solutions) ஆகியன திருச்சி ஐஐஐடிடியில் இணைந்துள்ளது. இந்த நிறுவனம் இந்திய ஐ.டி துறையிலுள்ள சவால்களை எதிர்கொள்ள மற்றும் உள்நாட்டு ஐடி சந்தையின் வளர்ச்சி ஆகிய நோக்கங்களுக்காக நிறுவப்பட்டுள்ளது. இது 2017 முதல் தேசிய முக்கியத்துவம் வாய்ந்த நிறுவனமாக அங்கீகரிக்கப்பட்டது.
# இந்திய தகவல் தொழில்நுட்ப நிறுவனம் திருச்சி

## நோக்கம்

ஐ.ஐ.ஐ.டி.டியை நிறுவுவதின் முக்கிய நோக்கமானது, இந்தியக் கல்வியில் ஒரு மாதிரியை உருவாக்குவதும், தகவல்தொழில்நுட்ப துறையினில் சிறந்த முறையில் மனித வளங்களை உருவாக்குவதோடு, பல்வேறு களங்களில் தகவல்தொழில்நுட்பத்தின் பல பரிமாணங்களை அணிதிரட்டுவதாகும். MHRDஆனது அனைத்து ஐ.ஐ.ஐ.டி.டிக்களுக்கும் ஒர் பொதுவான நோக்கத்தினை உருவாக்கியுள்ளது. இது குறைந்த எண்ணிக்கையில் மாணவர்களை பயிற்றுவித்தபொழுதும், அவர்களினால் ஏற்படும் தாக்கம் பெரிதாக இருக்கும் என நம்பப்படுகிறது.
# இந்திய தகவல் தொழில்நுட்ப நிறுவனம் திருச்சி

## வளாகம்

### தற்காலிக வளாகம்

ஐஐஐடிடி திருச்சி, தற்பொழுது தேசிய தொழில்நுட்பக் கழகம், திருச்சி வளாகத்தில் செயற்பட்டுவருகிறது.
# இந்திய தகவல் தொழில்நுட்ப நிறுவனம் திருச்சி

## வளாகம்

### நிரந்தர வளாகம்

ஐஐஐடிடி நிரந்தர வளாகத்திற்கான இடம் திருச்சி, ஸ்ரீரங்கம் தாலுகாவிலுள்ள சேதுராப்பட்டி கிராமத்தில் சுமார் 56 ஏக்கர் நிலம் அடையாளம் காணப்பட்டுள்ளது, இது திருச்சி ஜங்ஷனிலிருந்து 15 கி.மீ தொலைவிலும் விராலிமலை நகரிலிருந்து 15 கி.மீ தொலைவிலும், திருச்சி முதல் மதுரை வரை செல்லும் நெடுஞ்சாலையில் புதுக்கோட்டை மாவட்டத்தில் அமையவிருக்கிறது. இதற்கான நிலங்கள் ஆக்கிரமிப்பு அகற்றப்பட்டு கட்டுமானத்திற்கு தயாராக உள்ளது. முழுத் திட்டம் பூர்த்தியாகியுள்ளது.  
| } |
| --- |
# இந்திய தகவல் தொழில்நுட்ப நிறுவனம் திருச்சி

## சேர்க்கை மற்றும் கல்வியாளர்கள்

### Programs

IIITT இரண்டு இளங்கலை மற்றும் மூன்று முதுகலை படிப்புகளை பின்வரும் பிரிவுகளில் வழங்குகிறது:
| இளங்கலை தொழினுட்பம் (B. Tech) | கணினி அறிவியல் மற்றும் பொறியியல் | 60 |
| --- | --- | --- |
| மின்னணு மற்றும் தகவல் தொடர்பு பொறியியல் | 60 |  |
| மாஸ்டர் தொழினுட்பம்(M. Tech) | கணினி அறிவியல் மற்றும் பொறியியல் | 20 |
| மென்பொருள் பொறியியல் | 20 |  |
| தகவல் அமைப்புகள் | 20 | } |  
B. Tech படிப்புக்கான மாணவர் சேர்க்கை JEE-Main தேர்வு மூலம் செய்யப்படுகிறது. M. Tech மாணவர் சேர்க்கை கேட் மூலம் செய்யப்படுகிறது.
# இந்திய தகவல் தொழில்நுட்ப நிறுவனம் திருச்சி

## சேர்க்கை மற்றும் கல்வியாளர்கள்

### பாடத்திட்டத்தை

The M.Tech. Curriculum has following components:  
- Core Courses
- Electives
- Graduate Seminar / Term Paper
- Dissertation (Project Work)
# சோலன்

வழியாகச் செல்லும் கால்கா-சிம்லா தொடர்வண்டிப்பாதை]]
**சோலன்** (**Solan**) இந்தியாவின் இமாச்சலப் பிரதேசத்தின் சோலன் மாவட்டத் தலைமையிட நகரமும், நகராட்சியுமாகும். இமயமலையில் 1600 மீட்டர் உயரத்தில் அமைந்த இந்நகரம், மாநிலத் தலைநகரம் சிம்லாவின் தெற்கில் 46 கிலோ மீட்டர் தொலைவில் உள்ளது. இந்நகரம், இந்தியாவின் சிறந்த மலைவாழிடமும், சுற்றுலாத் தலமும் ஆகும்.  
முன்னாள் பிரித்தானிய இந்தியாவின் சுதேச சமஸ்தானமான பகத் இராச்சியத்தின் தலைநகரமாக சோலன் நகரம் விளங்கியது.
# சோலன்

## வேளாண்மை

இந்நகரத்தில் காளான் வளர்ப்பு பெருமளவு நடைபெறுவதால், இந்நகரத்தை காளான் நகரம் என்றும் அழைப்பர், காளான் ஆய்வு இயக்குனரகம் சோலன் நகரத்தில் உள்ளது. இங்கு தக்காளி விளைச்சல் பெருமளவில் உள்ளது. மேலும் இந்நகரம் கோடைக் காலச் சுற்றுலாத் தலங்களில் ஒன்றாகும்.
# சோலன்

## உலகப் பாரம்பரியக் களம்

சண்டிகர் மற்றும் சிம்லா இடையே மலைகள் வழியாகச் செல்லும் கல்கா-சிம்லா தேசிய நெடுஞ்சாலையில் சோலன் நகரம் உள்ளது. சோலன் நகரம் வழியாகச் செல்லும் கால்கா-சிம்லா தொடர்வண்டிப்பாதை உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.
# சோலன்

## மக்கள்தொகை பரம்பல்

2011ம் ஆண்டின் மக்கள் தொகை கணக்கெடுப்பின்படி, 3343 ஹெக்டேர் பரப்பளவு கொண்ட சோலன் நகரத்தின் மொத்த மக்கள் தொகை 39,256 ஆகும். மொத்த மக்கள் தொகையில் ஆண்கள் 21,182, பெண்கள் 18,074 ஆக உள்ளனர். எழுத்தறிவு விகிதம் 93.02 % ஆக உள்ளது. இந்து சமய மக்கள் தொகை 93.05% ஆகவுள்ளது. இசுலாம், சீக்கியம், கிறித்தவம், பௌத்த சமயத்தவர்கள் 6.95% ஆக உள்ளனர். இங்கு இந்தி மொழி, ஆங்கிலம் மற்றும் பகாரி மொழிகள் பேசப்படுகிறது. சோலன் நகரம் 13 வார்டுகள் கொண்ட நகராட்சி கொண்டது.
# சோலன்

## தட்பவெப்பம்

இமயமலையில் 1600 மீட்டர் உயரத்தில் அமைந்த சோலன் சமச்சீரான தட்பவெப்ப நிலை கொண்டது. கோடைக்காலத்தில் அதிகபட்சமாக வெப்பமும், குளிர்காலத்தில் குறைந்தபட்சமாக வெப்பநிலை உள்ளது.
# நீண்ட கேசம்

**நீண்ட கூந்தல்** அல்லது **நீண்ட கேசம்** (**Long hair**) என்பது நீண்டதாக வளர்க்கப்பட்ட தலை முடியைக் கொண்ட ஒரு சிகை அலங்காரத்தைக் குறிப்பது ஆகும். நீண்ட கேசம் என்ற நீள அளவைப் பொறுத்தவரை, கலாச்சாரத்துக்கு இடையில் மாற்றம் இருக்கலாம். உதாரணமாக, சில கலாச்சாரங்களில், நீளமுள்ள தலைமுடியைக் கொண்டிருக்கும் ஒரு பெண்ணை, குறுகிய கூந்தலைக் கொண்டிருப்பதாகவும், அதே சமயம் அதே அளவு நீளமான முடியுள்ள ஆணை நீளமான முடி கொண்டவராகவும் கருதப்படலாம்.  
பல கலாச்சாரங்களில் குறுகியதாக வெட்டப்பட்ட முடிகளைக் கொண்டவர்களாக ஆண்கள் உள்ளனர். இராணுவ வீரர்கள் அல்லது தண்டனைக்கு உள்ளாகி சிறையில் உள்ள கைதிகள் போன்றோர் ஒட்ட வெட்டப்பட்ட முடியுடன் இருப்பார்கள். பெண்களின் நீண்ட பளபளப்பான முடி பொதுவான கலாச்சாரத்தில் ஆண்கள் மற்றும் பெண்கள் இருவராலும் கவர்ச்சிகரமாக மதிப்பிடப்பட்டது. மக்கள் தொகையில் கூந்தல் நீளத்தால் (அடையளக் காமம்) காமுறுபவர்கள் 7% உள்ளனர். இந்தக் குழுவினரைப் பொறுத்த அளவில் நீண்ட தலைமுடி என்பது பக்திப் பொருள் போன்றதாகும்.
# நீண்ட கேசம்

## உயிரியல் முக்கியத்துவம்

மனிதர்கள், குதிரைகள், மற்றும் ஒராங்குட்டான் ஆகியவை நீண்ட தலைமுடி வளரக்கூடிய சில உயிரினங்களில் ஒன்றாக உள்ளன்ன. மனிதர்கள் 2.5–3 மில்லியன் ஆண்டுகளுக்கு முன்னர் அடர்ந்த காடுகளில் இருந்து திறந்த புல்வெளிகளுக்கு வந்தபோது, இயற்கைத் தேர்வின் விளைவாக தன் உடலின் மென் மயிரை இழந்தனர். இது விரைவாக இயங்குவதற்கும், வெப்பமண்டல நிலப்பகுதிக்கு அருகில் உள்ள விலங்குகளை வேட்டையாட வசதியாகவும் இருந்தது. இதில் ஒரு விதிவிலக்கு தலை முடியாகும். தலைமுடியானது சூரியனிடம் இருந்து உச்சந்தலையை வெப்பத்தில் இருந்து காப்பதாகவும், புற ஊதா கதிர்வீச்சில் இருந்து பாதுகாக்கவும், மேலும் குளிர்ச்சி வழங்குவதாகவும் ( வியர்வையில் முடி நனைந்து) இருந்தது. நேராக முடி வளரக்கூடிய திறன் ஓமோ சேபியன்களிடையே காணப்படுகிறது. நிலநடுக்கோடுப் பகுதியில் வாழும் உப-குழுக்களிடையே நீண்ட கூந்தல் குறைவாகவே காணப்படுகிறது. ஒப்பீட்டளவில் ஆப்பிரிக்காவிலும் ஆசியாவின் சில பகுதிகளில் வாழக்கூடிய சில இனத்தவர்களின் முடி முரட்டுத்தனமானதாகவும் பஞ்சுமிட்டாய் போல விரிந்த தோற்றமளிப்பதாகவும் காணப்படுகிறது. நேரான முடி, கூடுதலான புற ஊதாக் கதிர்கள் உச்சந்தலையை அடைய அனுமதிக்கிறது (இது வைட்டமின் டி உற்பத்திக்கு அவசியம், இது எலும்பு வளர்ச்சிக்கு முக்கியமானது).  
பதின்ம பருவத்தில் நீண்ட மற்றும் ஆரோக்கியமான முடி வளர்ப்பது ஒரு அடையாளமாக இருப்பது என்பது, பாலியல் தேர்வின் ஒரு பகுதியாக நீண்ட முடி செயல்படுவதன் காரணமாக இருப்பதாக அறிவியலாளர்கள் கருதுகின்றனர். இந்த ஈர்ப்புக்கான ஒரு பரிணாம உயிரியல் விளக்கமானது, முடியின் நீளம் மற்றும் தரம் ஆகியவை ஒரு பெண்ணின் இனப்பெருக்க திறனையும் ஆரோக்கியத்தையும் குறிக்கும் ஒரு குறிப்பாக செயல்படுகிறது. முடி மெதுவாக வளரக்கூடியது. எனவே ஒருவரின் முடியின் நீளமானது அவரது 2-3 ஆண்டு காலஉடல் நிலை, ஊட்டச்சத்து, வயது மற்றும் இனப்பெருக்கத் தகுதி ஆகியவற்றினை வெளிப்படுத்தலாம். சத்துணவு இன்மையால் ஏற்படும் தாதுக்கள் மற்றும் வைட்டமின், ஊட்டச்சத்து குறைபாடுகளும் முடி இழப்பு அல்லது முடி நிறத்தில் மாற்றங்கள் ஏற்படுத்துகின்றன (எ.கா. கருத்த முடி சிவந்திருக்கும்).
# நீண்ட கேசம்

## கலாச்சார பொருள்

படை வீரர்கள் மற்றும் மத கலாச்சாரங்கள் போன்றவை, பெரும்பாலும் நீளமான முடி பற்றிய வெளிப்படையான கடுமையான விதிகளைக் கொண்டு உள்ளன. உதாரணமாக, புத்த சமயத் துறவிகள் தங்கள் வழிபாட்டு ஒழுங்கின்படி தங்கள் தலை முடிகளை மொட்டையடித்துக் கொள்வார்கள். அதே போல சைனத் துறவியரில் பெண்கள், ஆண்கள் என இருபாலரும் தலை முடிகளை நீக்கிக் கொள்வர். சில தசாப்தங்களுக்கு முன்புகூட கணவனை இழந்த பார்ப்பனப் பெண்கள் தங்கள் தலை முடியை மொட்டையடித்துக் கொண்டு இருக்க்கவேண்டும் என்ற கட்டுப்பாடு நிலவியது. நீண்ட முடியை கொண்டிருப்பது சமயப் பற்று கொண்ட ஆண்கள் எபிரேய விவிலியம் (சிம்சேன் ஒரு பிரபலமான உதாரணம்) மற்றும் சீக்கியர்களின் கடமை ஆகும். துணைப் பண்பாடு கலாச்சாரத்தில் ஆணின் நீளமான முடியை எதிர்மறையாகக் காணலாம், மேலும் சில நேரங்களில் அவற்றின் ஆட்சியாளர்களை முடி நீளம் மூலம் கண்டறியப்பட்டுள்ளது, இது போல ஆங்கிலேய ஆட்சியின் கீழ் இருந்த கேலிக் ஐரிஷ் மற்றும் எசுபானியாவின் ஆட்சியின் கீழிருந்த ஸ்பெயினின் ஆட்சிக்கு உட்பட்ட இடைக்கால எசுப்பானியா. போன்றது.
<sup id="cxmwQA" tabindex="0">&#x5B;*<span title="இக்குறிச்சொல்லின் அருகில் உள்ள உரை தெளிவாக இல்லை அல்லது நுட்பச்சொல் நீக்கப்பட வேண்டும். (July 2014)">தெளிவுபடுத்துக</span>*&#x5D;</sup>
# முள்ளும் மலரும் (தொலைக்காட்சித் தொடர்)

**முள்ளும் மலரும்** என்பது ஜீ தமிழ் தொலைகாட்சியில் 9 அக்டோபர் 2017 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 4 மார்ச்சு 2019 முதல் திங்கள் முதல் சனிக்கிழமை வரை மதியம் 1 மணிக்கு ஒளிபரப்பான தொலைக்காட்சி நாடகத் தொடர் ஆகும்.  
இந்த தொடரில் நாதஸ்வரம் தொடரின் புகழ் 'முனிஷ் ராஜன்' என்பவர் முதல் முதலாக கதாநாயகனாக நடிக்கின்றார், இவருடன் தர்ஷா குப்தா, அகிலா, விஜய், பாண்டி கமல், வனிதா, ஜானகி, பாலம்பிகா ஆகியயோர் நடிக்கிறார்கள். இந்த தொடர் 10 சூன் 2019 அன்று 388 அத்தியாயங்களுடன் நிறைவு பெற்றது.
# முள்ளும் மலரும் (தொலைக்காட்சித் தொடர்)

## கதைச் சுருக்கம்

தர்மதுரை மற்றும் கலையரசன் என்ற இரு சகோதரர்கள் வாழ்வில் மகாலட்சுமி மற்றும் விஜி என்ற பெண்கள் நுழையும் போது ஏற்படும் திருப்பங்களைக் கொண்டு எடுக்கப்பட்ட ஒரு நகைச்சுவை கலந்த குடும்பத் தொடர் ஆகும்.
# முள்ளும் மலரும் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- முனிஷ் ராஜன் - தர்மதுரை
- தர்ஷா குப்தா - விஜி தர்மதுரை (தர்மதுரையின் 2வது மனைவி)
- தேஜஸ்வனி (பகுதி:1-202) → நிவிஷா (பகுதி:203-300) → அகிலா - மகா லட்சுமி
# முள்ளும் மலரும் (தொலைக்காட்சித் தொடர்)

## நடிகர்கள்

### துணைக்கதாபாத்திரம்

- விஜய் - விக்கி
- பாண்டி கமல் - கலையரசன்
- வனிதா - காந்தியம்மா
- ஜானகி
- பாலம்பிகா
- சுமங்கலி
- நேந்திரன் - அறிவழகன்
- நிவேதிதா -
- காயத்ரி
- லட்சுமி
- ஸ்ரீ குமார்
# முள்ளும் மலரும் (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் முதல் முதலில் 27 நவம்பர் 2017 அன்று மாலை 6:30 மணிக்கு ஒளிபரப்பானது. 4 மார்ச்சு 2019 முதல் திங்கள் முதல் சனிக்கிழமை வரை மதியம் 1 மணிக்கு ஒளிபரப்பானது. பழைய நேரத்தில் றெக்கை கட்டி பறக்குது மனசு என்ற தொடர் தற்பொழுது ஒளிபரப்பானது.  
| 27 நவம்பர் 2017 - 1 மார்ச்சு 2019 | <> திங்கள் - வெள்ளி </> | 18:30 | 1-316 |
| --- | --- | --- | --- |
| 4 மார்ச்சு 2019 – | <> திங்கள் - சனி </> | 13:00 | 317-388 |